
Nr. 3180 din 05.03.2019                                         
RAPORT  
privind starea economică, socială și de mediu 
a comunei Sântandrei pe anul 2018
În conformitate cu prevederile art. 63 alin. (3) lit. a) din Legea administrației publice locale nr. 215 / 2001, republicată, cu modificările și completările ulterioare, primarul: „prezintă consiliului local, în primul trimestru, un raport anual privind starea economică, socială și de mediu a unității administrativ-teritoriale”.
AUTORITĂȚILE ADMINISTRAȚIEI PUBLICE LOCALE, ORGANIZAREA, ATRIBUȚIILE ȘI FUNCȚIONAREA ACESTORA
1. CONSILIUL LOCAL AL COMUNEI SÂNTANDREI 

Acesta este autoritatea deliberativă a administrației publice locale și își desfășoară activitatea în baza Legii administrației publice locale nr. 215 / 2001, republicată, cu modificările și completările ulterioare și a Statutului aleșilor locali, aprobat prin Legea nr. 393 / 2004, cu modificările și completările următoare.
Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale. 

Consiliul local exercită următoarele categorii de atribuții: 

a) atribuții privind organizarea și funcționarea aparatului de specialitate al primarului, ale instituțiilor și serviciilor publice de interes local și ale societăților comerciale și regiilor autonome de interes local; 

b) atribuții privind dezvoltarea economico-socială și de mediu a comunei, orașului sau municipiului; 

c) atribuții privind administrarea domeniului public și privat al comunei, orașului sau municipiului; 

d) atribuții privind gestionarea serviciilor furnizate către cetățeni; 

e) atribuții privind cooperarea interinstituțională pe plan intern și extern. 

Consiliul local al comunei Sântandrei a fost ales în condițiile prevăzute de Legea privind alegerile locale, la scrutinul din 5 iunie 2016, fiind declarat ca legal constituit prin Hotărârea Consiliului Local nr. 3 din 27 iunie 2016.
Activitatea Consiliului local în anul 2018
Consiliul local își desfășoară activitatea prin ședințe în plen, ordinare sau extraordinare și prin ședințele comisiilor de specialitate. În anul 2018 Consiliul Local s-a întrunit în 10 ședințe ordinare, 6 ședințe extraordinare și 1 (una) de îndată, unde au fost dezbătute și adoptate un număr de 171 de hotărâri. Aceste ședințe au presupus o pregătire prealabilă ce a însemnat, printre altele întâlnirea consilierilor în ședințe pe comisii de specialitate.
Hotărârile consiliului local cu caracter individual au fost aduse la cunoștința persoanelor vizate, hotărârile adoptate fiind publicate pe site-ul comunei și comunicate Instituției Prefectului în vederea exercitării controlului de legalitate, care nu a revocat sau retrimis spre analiză niciuna din hotărârile consiliului local adoptate.
În mandatul 2016-2020 au fost organizate 4 comisii de specialitate în principalele domenii de activitate.
Componența comisiilor de specialitate ale consiliului local Sântandrei, conform H.C.L. nr. 7 din 11.07.2016, H.C.L. nr. 78 / 28.07.2017, H.C.L. nr. 79 / 28.07.2017, H.C.L. nr. 96 / 31.07.2018 și H.C.L nr.112 / 25.09.2018, este următoarea:

1.Comisia pentru prognoză și programe de dezvoltare economică, buget-finanțe,agricultură,administrarea domeniului public și privat al comunei,gospodărire comunală,servicii,comerț,denumită pe scurt, COMISIA DE BUGET FINANȚE, în următoarea componență:
1. ACHIM DANIELA -secretar comisie
2. FECHETEA CIPRIAN MIHAI
3. MĂRCUȘ DORIN-DUMITRU
4. TIMIȘ TOADER
5. MOȘ MARINELA NADIA-președinte comisie

2. Comisia pentru activități socio-culturale ,învățământ ,tineret ,activități sportive și de agrement ,muncă,sănătate și familie,protecție socială și protecție copii denumită pe scurt  COMISIA DE ÎNVĂȚĂMÂNT ,din care fac parte următorii consilieri locali:

1.OȘVAT SIMONA -CLAUDIA -președinte comisie

2.PAINA CORINA ANINA -secretar comisie

3.LASCU ELENA-ROXANA

3. Comisia de urbanism și amenajarea teritoriului ,protecția mediului și turism denumită pe scurt COMISIA DE URBANISM ,din care fac parte următorii consilieri locali:

1.CSEH OVIDIU-ALEXANDRU

2.BARAT IOSIF-MARIUS -secretar comisie

3.POP IOAN-DAN

4.ȘUTEU SEBASTIAN-HOREA-președinte comisie

5.MOȘ MARINELA-NADIA

4.Comisia pentru administrație publică locală,disciplină,respectarea drepturilor și libertăților cetățenești,relații cu alte consilii locale sau organisme similare ,integrare europeană,denumită pe scurt COMISIA JURIDICĂ,din care fac parte următorii consilieri locali.

1.MIHALCA GEORGETA - președinte comisie

2.RADU CONSTANTIN

3.TORJOC DĂNUȚ -IOAN -secretar comisie.

În anul 2018 aceaste comisii s-a întrunit în 17 ședințe.
Comisiile de specialitate sus-amintite au următoarele atribuții principale: 
1. analizează proiectele de hotărâri ale Consiliului Local; 

2. se pronunță asupra altor probleme trimise de Consiliul Local spre avizare; 

3. întocmesc rapoarte asupra proiectelor de hotărâri și asupra problemelor analizate, pe care le prezintă Consiliului Local;

4. efectuează anchete și întocmesc procese-verbale în care consemnează dezbaterile asupra oricăror probleme trimise de Consiliu Local spre avizare.
2. PRIMARUL COMUNEI SÂNTANDREI
Primarul este autoritatea executivă a administrației publice locale și își desfășoară activitatea în baza Legii administrației publice locale nr. 215 / 2001, republicată, cu modificările și completările ulterioare și a Statutului aleșilor locali, aprobat prin Legea nr. 393 / 2004, cu modificările și completările următoare.

Primarul asigură respectarea drepturilor și libertăților fundamentale ale cetățenilor, a prevederilor Constituției, precum și punerea în aplicare a legilor, a decretelor Președintelui României, a hotărârilor și ordonanțelor Guvernului, a hotărârilor consiliului local. De asemenea, primarul reprezintă unitatea administrativ-teritorială în relațiile cu alte autorități publice, cu persoanele fizice sau juridice române ori străine, precum și în justiție. 

Primarul îndeplinește următoarele categorii principale de atribuții: 

a) atribuții exercitate în calitate de reprezentant al statului, în condițiile legii; 

b) atribuții referitoare la relația cu consiliul local; 

c) atribuții referitoare la bugetul local; 

d) atribuții privind serviciile publice asigurate cetățenilor; 

e) alte atribuții stabilite prin lege. 

În exercitarea atribuțiilor sale primarul emite dispoziții cu caracter normativ sau individual. Acestea devin executorii numai după ce sunt aduse la cunoștință publică sau după ce au fost comunicate persoanelor interesate, după caz. Astfel, în anul 2018 au fost emise un număr de 229 dispoziții, cele de interes general fiind publicate pe site-ul instituției.

3. PRIMĂRIA COMUNEI SÂNTANDREI
Primarul, viceprimarul, secretarul comunei și aparatul de specialitate al primarului constituie, conform prevederilor art. 77 din Legea administrației publice locale nr. 215 / 2001, republicată, cu modificările și completările ulterioare, Primăria Comunei Sântandrei, structură funcțională cu activitate permanentă, care aduce la îndeplinire hotărârile consiliului local și dispozițiile primarului și soluționează problemele curente ale colectivității locale.

Întreaga activitate a primăriei este organizată și condusă de către primar, birourile, și compartimentele fiind subordonate direct acestuia, viceprimarului sau secretarului, care asigură și răspund de realizarea atribuțiilor ce revin acestora, în condiții de legalitate și eficiență.

În anul 2018 la capitolul autorități publice, aici fiind vorba de:

-   2 funcții de demnitate publică alese: primar, viceprimar;

- 15 consilieri locali;

- în aparatul de specialitate al primarului: 17 funcții publice ocupate, 7 funcții publice vacante și 6 posturi ocupate cu personal contractual și 1 post vacant personal contractual.
Din creditele trimestriale cumulate stabilite în sumă de 11.950.620 lei, la încheierea trimestrului IV al anului 2018 s-au înregistrat plăți în sumă de 10.539.184 lei, defalcate după cum urmează:

Titlul 10 - Cheltuieli de personal
    2.745.395,00 lei

Titlul 20 - Bunuri și servicii
    2.275.907,90 lei

Titlul 51 - Transferuri între instituții     13.400,00 lei

Titlul 55 – Alte transferuri
               1.265.190,00 lei

Titlul 57 - Asistență socială
       357.222,00 lei

Titlul 58 – Proiecte cu finanțare din fonduri externe nerambursabile 240.689,96 lei

Titlul 59 – Alte cheltuieli
                  116.600,20 lei

Titlul 70 - Cheltuieli de capital
     3.525.950,94 lei

Titlul 84 – Plați efectuate în anii precedenți și recuperate în anul curent -1.172,00 lei

Total
                                  10.539.184,00 lei

4. ECONOMIA
4.1. ADMINISTRARE FISCALĂ 
Cuantumul impozitelor și taxelor locale încasate de la contribuabili persoane fizice si juridice în anul 2018 este  de 3.950.465,01 lei.
La solicitare contribuabililor  au fost eliberate un numar de 1790 certificate de atestare fiscal.
Un număr de 65 persoane (cu handicap, veterani, etc) au beneficiat de scutire de la plata impozitului, în sumă totală de 13.428 lei,
Lista de rămășite la 31.12.2018 pentru contribuabili persoane fizice și juridice a fost în sumă de 1.960.480,29 lei.
Au fost luate în evidență un număr de 1053 autovehicule și au fost scoase din evidențe un număr de 554 de autovehicule.
S-a acordat o bonificație în sumă totală de 148.830 lei.
4.2. OPERATORII ECONOMICI
Pe raza comunei Sântandrei sunt 182 de agenți economici structurați astfel:

După modul de organizare: 

SA - 3

PFA - 5

II - 2

SRL - 170

Societăți agricole - 2

După tipul de proprietate  - Privat 182

După domeniul de activitate:

Agricole - 14

Industriale - 28

Construcții - 27

Prestatoare de servicii - 53

Transport - 30

Comerciale - 27

Asigurări - 2

Asociații non profit – 1.
5. CULTURĂ ȘI EVENIMENTE CULTURALE CU CARACTER TRADIȚIONAL
Pe scena Căminului Cultural din localitatea Sântandrei au avut loc spectacole organizate individual sau colectiv de către școli și grădinițe, ai căror protagoniști sunt preșcolarii și elevii școlii generale, sub îndrumarea profesorilor și diriginților, cu ocazia zilei de 8 Martie a Zilei Copilului și a Sărbătorilor de iarnă.
Anul 2018 fiind dedicat ANUL CENTENARULUI MARII UNIRI, s-au organizat activități cu caracter predominant folcloric și de marcare a identității locale, specifice acestei sărbători, astfel:
· Ziua de 17 mai – Ziua Eroilor, evenimentele s-au desfășurat la Monumentul Eroilor din Cimitirul Comunal Sântandrei, fiind închinate eroilor participanți din comuna Sântandrei la Primul Razboi Mondial;
· În ziua de 17 iunie a avut loc în satul Palota, Sărbătoarea de Kirchweih (Hramul bisericii), manifestarea cuprinzând depunere de coroane la Monumentul Contelui Frimont și spectacole artistice. 

· Zilele Comunei Sântandrei – ediția a III- a, evenimentul s-a desfășurat pe Terenul de fotbal din localitatea Sântandrei, în zilele de 8 – 9 septembrie, cuprinzând spectacole artistice, focuri de artificii și efecte speciale.

· În data de 28 noiembrie s-a organizat Ziua Școlii – serbare dedicată Centenarului Marii Uniri.
· În data de 29 noiembrie s-a organizat o expoziție de către Școala Gimnazială nr. 1 Sântandrei dedicată Centenarului Marii Uniri.

· În ziua de 30 noiembrie, s-a organizat o slujbă religioasă închinată Ocrotitorului comunei  - Sfântul Andrei la Biserica cu Hramul Sfântului Andrei din localitate Sântandrei.
· În data de 2 decembrie, cu ocazia Zilei Naționale a României și a Centenarului Marii Uniri, a avut loc dezvelirea unei Plăci Comemorative de pe fațada clădirii Primăriei Comunei, în omagiul participanților din Comuna Sântandrei la Marea Adunare Națională de la Alba Iulia la 1 Decembrie 1918: Dumitru Tăutu – țăran și Teodor Torjea – plutonier.
De asemenea a fost organizat și un spectacol artistic dedicat Marii Uniri la Căminul Cultural din localitatea Sântandrei și o expoziție de desene dedicate Centenarului.

6. ÎNVĂȚĂMÂNTUL
Învățământul de pe raza comunei Sântandrei se realizează prin:

- Școala Gimnazială nr. 1 Sântandrei, nivel primar și gimnazial; 

- Grădinița cu program prelungit nr.1 Sântandrei, nivel preșcolar, 

- Grădinița cu program normal nr. 2 Sântandrei nivel preșcolar;


Nu există elevi neșcolarizați.


În anul școlar 2018 – 2019, un număr de 448 copii frecventează învățământul de nivel preșcolar, primar și gimnazial. 

În unitățile de învățământ din comună în anul școlar 2018 – 2019,  profesează 33 de cadre didactice:

· 8 educatori calificați, titulari;

· 8 învățători calificați, titulari;

· 15 profesori calificați, titulari;

· 2 profesori calificați, suplinitori.

De asemenea, sunt 3 persoane personal auxiliar și 8 persoane personal nedidactic.

Școlile comunei dispun de dotările necesare desfășurării unui act didactic de calitate (cabinete școlare, laboratoare, biblioteci, terenuri de sport, sală de sport, computere cu acces la Internet). Școala din Sântandrei beneficiază de încălzire centrală, echipament sportiv, salǎ de sport, cabinet de informatica , laboratoare , C.D.I., bibliotecă.


În comuna Sântandrei la nivel antepreșcolar s-a înființat Creșa din localitatea Sântandrei, instituție fără personalitate juridică sub autoritatea Consiliului Local Sântandrei.

În anul școlar 2018 – 2019 la Creșa Sântandrei, figurează următoarele posturi:

· 1 post Șef Centru;

· 6 educatori – puericultor;

· 6 îngrijitori;
· 1 post administrator.
În anul școlar 2018 – 2019 un număr de 45 copii au fost înscriși și au frecventat creșa. 


Comuna are două așezăminte culturale Căminul cultural Sîntandrei și Căminul cultural Palota.

Bugetul alocat unităților de învățământ în anul 2018 a fost de 296.400 lei, din care s-au efectuat plăți în sumă de 282.524,93 lei, astfel:

· plata bunurilor și serviciilor – 279.524,93 lei pentru: utilități, deplasări, obiecte de inventar, reparații curente, 

· plăți asistență socială (tichete sociale pentru grădiniță și sume pentru copii cu cerințe educaționale speciale integrați în învățământul de masă) – 3.000 lei.
7. SÂNĂTATEA ȘI AGRICULTURA
7.1 Dispensarele medicale umane

În domeniul ocrotirii sănătății, comunitatea dispune de 2 cabinete de medicină umană care-și desfășoară activitatea în cele 2 sate și 2 cabinete stomatologice private, precum și Centrul de Permanență, care își desfășoară activitatea în localitatea Sântandrei.

Centrul de Permanență Sântandrei are un program de funcționare de luni până vineri de la ora 18 după – amiaza, până la ora 8 dimineața, iar sâmbăta și duminica permanent, desfășurându – și activitatea 8 medici și 7 asistenți. 


În localitatea Sântandrei există și un cabinet de medicină veterinară.


În localitatea Sântandrei funcționează trei farmacii.

Din creditele trimestriale cumulate, stabilite în sumă de 17.500 lei s-au efectuat plăți în sumă totală de 13.682,58 lei, astfel:

· Bunuri si servicii – 8.183,58 lei.

· Cheltuieli de capital – 5.499,00 lei

7.2. Compatimentul agricol
 În anul 2018 au fost eliberate un număr de 61 atestate de producător și 68 carnete de comercializare, pentru care s-a făcut verificarea în teren.
La sfârșitul lunii septembrie 2017 s - a finalizat programului de cadastru al UAT Sîntandrei, prin înregistrarea sistematică.

8. ASISTENȚA SOCIALĂ 
Referitor la asistența socială, în anul 2018 au fost înregistrați în evidențele Compartimentului de asistență socială din aparatul de specialitate al primarului comunei, conform prevederilor Legii nr. 416/2001 privind venitul minim garantat, cu modificările și completările ulterioare, un număr de 24 persoane titulari ai ajutorului social. Beneficiarii de ajutor social apți de muncă primesc plata numai după efectuarea orelor de muncă lunare în folosul colectivității locale și după obținerea vizei de la Agenția Județeană pentru Ocuparea Forței de Muncă Bihor, trimestrial, unde sunt înregistrați ca șomeri neindemnizați în căutarea unui loc de muncă. 

Plata ajutorului pentru încălzirea locuinței pentru perioada rece conform Legii nr. 416/2001 în anul 2018 se ridică la suma de 3.480 lei, pentru 24 de persoane. 

Tot pentru perioada sezonului rece au fost acordate ajutoare pentru încălzirea locuinței, altor persoane decât cele beneficiare de ajutor social, astfel: 70 persoane au beneficiat de ajutor pentru încălzirea locuinței cu lemne, în  lunile noiembrie și decembrie în anul 2018, în cuantum de 3.360 lei.

În ceea ce privește protecția copilului, nu există situații de abandon de copii.

Protecția și promovarea drepturilor copilului, la nivel local, este monitorizată de Compartimentul de asistență socială din cadrul aparatului de specialitate al primarului.

Activitatea privind protecția și promovarea drepturilor copilului se desfășoară în colaborare cu Direcția Generală de Asistență Socială și Protecția Copilului a Județului Bihor.

Astfel, în anul 2018 s-au primit la nivelul comunei următoarele prestații sociale:

- alocații de stat conform Legii nr. 61/1993, republicată cu modificările și completările ulterioare – nr. beneficiari 92;

- alocații pentru susținerea familiei – nr. beneficiari 65;
- indemnizații pentru creșterea copilului – nr. dosare 67;

- indemnizație de inserție – nr. dosare 52.

În anul 2018 au beneficiat de asistenți personali un număr de 14 persoane și alte 26 persoane au beneficiat de indemnizația cuvenită conform prevederilor Legii nr. 448/2006 privind protecția și promovarea drepturilor persoanelor cu handicap, republicată, cu modificările ulterioare. 

Cheltuielile înregistrate în anul 2018 au fost în sumă de 665.786 lei din care: 

· plata drepturilor salariale ale asistenților personali – 308.564 lei;

· plata indemnizațiilor cuvenite persoanelor cu handicap – 333.042 lei;

· ajutorul pentru încălzirea locuinței – 6.840 lei.

· alte cheltuieli în domeniu asistenței sociale – 17.340 lei

9. STAREA CIVILĂ
Pe linie stare civilă au fost întocmite un număr de 103 acte de stare civilă, din care: 
· 10 acte de naștere, toate acestea fiind transcrise din strănătate;

· 53 acte de căsătorie, 3 dintre acestea fiind  transcrise din străinătate;

· 40 acte de deces, 3 dintre acestea fiind transcrise din străinătate;
S-au întocmit un număr de 245 mențiuni pe actele de stare civilă.
S-au eliberat un număr de 118 certificate de stare civilă, din care: 12 de naștere, 62 de căsătorie, 44 de deces.
A fost eliberat 1 extras multilingv și 21 extrase pentru uz oficial.

Au fost întocmite 53 de comunicări privind regimul matrimonial ales la căsătorie și trimis la RNNRM București.

Cheltuieli înregistrate în anul 2018 a fost de 166.084 lei, repartizat astfel:

· cheltuieli de personal – 151.912 lei;

· cheltuieli cu bunuri și servicii – 14.172 lei 

10. LĂCAȘURI  DE CULT
Pe raza comunei exista obiective aflate pe lista monumentelor, ansamblurilor și siturilor istorice care trebuiesc exploatate și administrate conform prevederilor Legii nr. 422 / 2001.


Acestea sunt:

- Biserica romano- catolică Palota, atestată documentar din 1829 ;

- Biserica greco-catolică Sântandrei, atestată documentar în 1781;

- Biserica ortodoxă română din Sântandrei – biserica veche, atestată documentar în 1923.


În comună funcționează 5 parohii, de cult ortodox, greco-catolic, catolic și o biserică penticostală și una baptistă.

- Biserica ortodoxă română din Sântandrei – biserica veche;

- Biserica ortodoxă română din Sântandrei – biserica nouă;

- Biserica ortodoxă română din Palota;
- Biserica greco-catolică din Sântandrei;

- Biserica romano- catolică din Palota;

- Biserica penticostală din Sântandrei;

- Biserica baptistă din Sântandrei;

11. ORDINEA PUBLICĂ ȘI SIGURANȚĂ NAȚIONALĂ
11.1 Poliția Națională
Ordinea publică în comună a fost asigurată de un număr de 3 (trei) agenți de poliție din cadrul Postului de Poliție al comunei Sântandrei, ce au ca responsabilitate satele Sîntandrei și Palota.

În general locuitorii sunt oameni pașnici și au un comportament civic raportat la norma juridică.

11.2. Poliția Locală 

Prin Hotărârea Consiliului Local 48 / 31.03.2015 s-a înființat la nivelul comunei  Sântandrei poliția locală ca structură de poliție locală, din aparatul de specialitate al primarului comunei.

În cadrul Biroului Poliției Locale sunt 4 funcții publice ocupate, 2 funcții publice vacante.
Potrivit art. 1 din Legea nr. 155 / 2010, Legea poliției locale, cu modificările și completările ulterioare, poliția locală se înființează în scopul exercitării atribuțiilor privind apărarea drepturilor și libertăților fundamentale ale persoanei, a proprietății private și publice, prevenirea și descoperirea infracțiunilor, în următoarele domenii: 

a) ordinea și liniștea publică, precum și paza bunurilor; 

b) circulația pe drumurile publice; 

c) disciplina în construcții și afișajul stradal; 

d) protecția mediului; 

e) activitatea comercială; 

f) evidența persoanelor; 

g) alte domenii stabilite prin lege. 

La nivelul anului 2018 la sediul autorităților administrației publice locale din comuna Sântandrei au fost depuse un număr de 18 sesizări din partea cetățenilor, din care 5 cazuri cu referire la încălcarea unor norme de conviețuire socială, a ordinii și liniștii publice, 2 au fost soluționate pe cale amiabilă, prin acordul părților, iar 3 cazuri, în care au existat conflicte au fost soluționate prin aplicarea de amenzi contravenționale.
Sau aplicat un număr de 45 de contravenții, 3 pentru încălcarea prevederilor Legii nr. 61/1991 privind sancționarea faptelor de încălcare a unor norme de conviețuire socială, a ordinii și liniștii publice, cu completările și modificările ulterioare, republicată și 42 în conformitate cu Regulamentului pentru stabilirea şi sancţionarea unor contravenţii pe raza administrativ – teritorială a Comunei Sîntandrei, aprobat prin H.C.L. nr. 32 / 31.10.2016. 
De asemenea s-au trasmis 18 somații cu privire la igienizarea terenurilor aparținând persoanelor fizice.
Din creditele trimestriale cumulate, stabilite în sumă de 280.000 lei s-au efectuat plăți în sumă totală de 269.630 lei, astfel:

· cheltuieli de personal – 259.634 lei;

· bunuri și servicii – 9.996 lei.

12. AMENAJAREA TERITORIULUI ȘI URBANISMUL 
Compartimentul Urbanism și Protecția Mediului a eliberat un număr de 204 autorizații de construcție și un număr de 415 certificate de urbanism.

Totodată, s-a participat la efectuarea unui număr de 178 recepții la terminarea lucrărilor pentru diferite categorii de construcții.
12.1 Infrastructura rutieră
Trama stradală a comunei este de 42.819 ml, conținând 122 de străzi (117 străzi în localitatea Sântandrei și 5 străzi în localitatea Palota), din care: 10.712 ml sunt asfaltate, 29.227 mp pietruite și 2.880 ml pământ. 
De asemenea există două drumuri comunale: DC 75 – 1400 ml, asfaltat și DC Weiss – 1.800 ml, din pământ.

La finele anului 2018 s-a realizat Drumul expres Sântandrei – Oradea având o lungime de 1.560 ml, asfaltat.
12.2 Infrastructură edilitară

· Serviciul de furnizare apă și de canalizare – epurare 
Serviciul de furnizare apă, canalizare – epurare și canal pluvial al comunei Sântandrei se realizează prin S.C. Compania de Apă S. A Oradea, ca și serviciu delegat, în baza Contractului de delegare nr. 1 / 19666 din 11.09.2009
Gradul de acces al populației la serviciul public de alimentare cu apă este realizat în proporție de 80%, iar numărul de locuitori cu acces la serviciul public de alimentare cu apă prin branșament individual este de 5000 locuitori, rețeaua de transport și distribuție a apei potabile a comunei având o vechime medie mai mică de 10 ani, cu o lungime totală de 41,365 km.
Gradul de acces al populației la serviciul de canalizare – epurare este realizat în prpporție de 71%, iar numărul de locuitori cu acces la serviciul public de canalizare prin branșament individual este de 4.497 locuitori, rețeaua de canalizare a comunei având o vechime medie de 2 ani, cu o lungime totală de 20,545 km.

· Alimentarea cu gaze naturale

Operatorul de distribuție a gazelor naturale în Comuna Sântandrei este S.C. GAZ VEST S.A. Arad, iar în prezent avem 2157 gospodării și instituții racordate la rețeaua de gaze naturale, lungimea rețelei fiind de 53,4727 km.
· Lucrări realizate în anul 2018 

La nivelul Comunei Sântandrei pe anul 2018 au fost finalizate următoarele lucrări:

· Extindere rețele de apă-canal 

· Construcții trotuare

· Împrejmuirea și dotarea Creșei Sântandrei 

· Reparații capitale Capelă Palota

· Expropriere teren pentru proiectul - Drum de legatură între centura mun. Oradea și com. Sântandrei

Deasemenea au fost realizate:

· Servicii de deratizare, dezinsecție, dezinfecție și tratamente fitosanitare

· Lucrări privind întreținerea, montarea-înlocuirea corpurilor de iluminat public în comuna Sântandrei

· Lucrări de plombare a străzilor asfaltate în comuna Sântandrei

· Servicii de gospodărire comunală  

· S-au asigurat serviciile de dezăpezire 

· Curățarea malurilor pârâului Peța

13. PROTECȚIA MEDIULUI
Comuna Sântandrei este membră a Asociației de Dezvoltare Intercomunitară Reosal, iar Serviciul public de salubrizare al comunei Sântandrei a fost delegat către S.C. Compania Reosal S.A, în baza contractul de delegare a gestiunii serviciului de salubrizare nr. 339 / 2009 încheiat între S.C. COMPANIA REOSAL S.A. și Asociația de Dezvoltare Intercomunitară pe seama comunelor asociate, respectiv a comunei Sântandrei.

Gradul de acces al populației la serviciul public de salubrizare este realizat în proporție de 100%, iar numărul de gospodării cu acces la serviciul public de salubrizare, pe bază de contract este de 2151.  

În anul 2018 cantitatea de deșeuri colectate, transportate, depozitate, eliminate și valorificate prin reciclare din comuna Sântandrei, se prezintă astfel: deșeuri menajere 1946,15 tone, deșeuri carton 3,06 tone, deșeuri plastic 128,33 tone, ambalaje amestecate 11,36 tone, tratare mecanică 5,5 tone, ambalaje amestecate 2,04 tone. 

În baza Protocolului de colaborare privind colectarea deșeurilor de la populație, încheiat cu S.C. BENE INTERNAȚIONAL S.R.L. nr. 22/17.01.2018 în vederea colectării deșeurilor din echipamente electrice și electrocasnice, a deșeurilor din ambalaje de sticlă, plastic, PET, carton, Hărtie, metal și lemn, s-au desfășurat 2 (două) campanii: în dat de 03.03.2018, respectiv, 01.09.2019, rezultând o cantitate colectată de 24, 596 tone. 
Prezentul raport reprezintă aplicarea principiilor autonomiei locale și demonstrează dreptul și capacitatea efectivă a autorităților administrației publice locale, consiliul local ca autoritate deliberativă și primarul ca autoritate executivă,  de a soluționa și de a gestiona, în numele și în interesul colectivităților locale pe care le reprezintă, treburile publice, în condițiile legii.  
PRIMARUL COMUNEI SÂNTANDREI

Ioan MĂRCUȘ

